Nädalase reisi hind alates 16 990.- krooni.  2-nädalase reisi hind alates 19 990.- krooni  Lihtne kolmetärnihotell miljonivaatega! Meie  hinnangul pigem 2*. Hotelli vaieldamatuks ja absoluutseks plussiks on 5* asukoht otse kaunil Colva liivarannal. Longuinhos on ehitatud enne ehituspiiranguid, mis keelavad rajada hooneid merele lähemale kui paarisaja meetri kaugusele ja võib uhkeldada ehk kogu Goa parimate vaadetega. Miinuspool on ka - hotelli kõrval on kalurite palmilehtedest onnid - India vaesus ja viletsus kogu oma nukras eksootikas on siin samas. Colva keskus kaupluste ja restoranidega on lühikese jalutuskäigu kaugusel. Longuinhos asub  20 km kaugusel lennujaamast ja 6 km kaugusel Margao linnast.    Rand:  Suurepärane liivarand vaid 90 m kaugusel hotellihoonest. Rannal on mitmeid toredaid söögihütte, kust avaneb vapustav vaade päikeseloojangule. Söögid-joogid neis on rahakotti rõõmustavalt odavad.  Basseinid:  Väike nelinurkne bassein. Basseini ümber päikeseterrassid. Eraldi väike lastebassein. Tervisekeskus, sport:  Ayurveda massaažikeskus.  Restoranid, baarid:  Hotellis on vabaõhturestoran Coco del Mar ja restoran Tartauga. Mõlemas pakutakse nii India kui rahvusvahelisi roogi. Võimalus toitu  tuppa tellida.    Teenused:  Rahavahetus ▪ suveniiripood ▪ parkla ▪ arst väljakutsel ▪ seifid  Toad:  Kahekorruselises hotellihoones on 50 tuba, kõik toad on rõduga ja enamik ka merevaatega. On tavatoad ja paremtoad.  Paremtoad on tavatubadest veidi avaramad.  Tubades on: Televiisor kaabelkanalitega ▪ otsevalimisega telefon ▪ laeventilaator ▪ kliimaseade. Tuppa mahub 3 inimest.  Hinnad:  Teid huvitava reisi hinna leidmiseks valige sobiv kuu.  Tabelis on kõigepealt reisipaketi hind inimese kohta reiside kaupa, siis lisamaksud ja soodustused.  Piltidel vasakult paremale: tavatuba ▪ paremtuba (2. ja 3. pilt) ▪ sviit    Hinnas on:  ▪ Lend Tallinn-Goa-Tallinn  ▪ Lennujaamatransfeerid  ▪ Majutus kaheses tavatoas  ▪ Hommiku- ja õhtusöögid  ▪ Eestikeelsete reisijuhtide  teenused  Hinnale lisandub:  ▪ Viisa 900 krooni  ▪ Kindlustus (soovi korral)  Märkused:  ▪ Ühese toa lisamaks onj õulu- ja aastavahetuse reisidel 5000 krooni nädalas